
Presentación 


Inseguridade, ben podería ser a palabra 
do ano que remata. Non só por mor do de- 
terioro global da seguranza, que é un feito, 
senón polo incremento das incertezas que 
acompaña o aumento da temperatura do pla- 
neta, o profundamento dun modelo in-social 
que fai da precariedade un dos valores supre- 
mos da competitividade, as flutuacións dun- 
ha economía de mercado en plena fuga cara 
adiante a través da multiplicacións de TLCS 
e plataformas de integración que desprezan a 
soberanía e o ben común, a percepción dunha 
urxente demanda de rexeneración democrá- 
tica sen follas de ruta establecidas pero con 
sólidos fundamentos cívicos ou os impactos 
desestabilizadores de axendas e institucións 
que criamos ata agora fóra de todo perigo de 
naufraxio. Velaí que a suma de todo achéga- 
nos un mundo cada vez mais irrespirable nun 
sentido amplo, en insistente coqueteo co co- 
lapso e urxido de alternativas pensadas para 
o benestar das maiorías. Todo iso, un cuarto 
de século despois daquel inicio da posguerra 
fría (1991), longa transición a que deu paso a 
liquidación da URSS e na que aínda seguimos 
instalados. 

A situación internacional en 2015 estivo 
condicionada por tres grandes eixes trans- 
versais. Dunha banda, a intensificación das 
accións terroristas; doutra, a loita contra o 
cambio climático; por último, o agravamento 
da problemática dos refuxiados. Respecto ao 


primeiro, a reiteración de atentados nos cinco 

continentes co selo común da confrontación 
coas políticas occidentais puxo en vilo, sobre 
todo, ao mundo desenvolvido. As accións do 
Daesh, simbolizadas no atentado suicida de 
París e nos asasinatos dos reféns secuestra- 
dos, amosaron vulnerabilidades e impoten- 
cias nunha guerra asimétrica que aventúrase 
longa e complexa, ameazando con laminar as 
propias liberdades e dereitos individuais que 
están no cerne da identidade europea e as po- 
líticas de integración multicultural, hoxe so- 
metidas a unha severa peneira. 

Mais alá de Europa, en África, o terro- 
rismo consolídase especialmente como un 
fenómeno en auxe que prolifera ante a ausen- 
cia de cooperación eficaz entre os Estados, 
a deficiente preparación dos diferentes ser- 
vizos involucrados na súa represión e a per- 
sistencia combinada de pobrezas e conflitos 
que nutren os seus principais bastións. Tanto 
al-Qaeda como Boko Haram ou a nebulosa 
Shebab fan ostentación dun proxecto elabo- 
rado e con vocación de permanencia. Tan só 
no Sahel, a actividade dos grupos islamitas 
radicais implicou o desprazamento de 3,5 mi- 
llóns de refuxiados e a morte de 20.000 civís 
(un 60 por cento só en Nixeria). Un mínimo 
de dez capitais do continente foron obxecto 
de tomas de reféns e atentados brutais. Non 
acostuma saír nos grandes medios de comu- 
nicación do mundo desenvolvido ata que al- 
gún nacional está involucrado, pero o epicen- 
tro mais perverso desta guerra está aí. 

No que atinxe á loita contra o cambio 
climático, o cumio de París abriu a posibili- 
dade de fixar un horizonte de caducidade ao 
carbón e o petróleo como motores do planeta. 
Pese a que non todo quedou resolto no cumio, 
en especial polo carácter non vinculante das 


medidas acordadas para atallar os gases de 


efecto invernadoiro, o pouso que deixou París 
foi mellor ca o de Copenhague (2009). Está 
por ver, non obstante, que os países mais des- 
envolvidos e que causaron o problema sexan 
quen de comprometerse para axudar ás co- 
munidades máis vulnerables polo quecemen- 
to global. Os gobernos deben tomar medidas 
rápidas e con maior ambición para urxir un 
cambio de modelo que asegure o debido fi- 
nanciamento para alentar o uso das enerxías 
renovables. Sen un cambio no modelo de 
produción e de consumo, que require unha 
maior concienciación das propias sociedades, 
será difícil converxer en solucións cribles. 
Entre os referentes da axenda do ano 
que remata cabe significar, en primeiro lu- 
gar, o trunfo da lóxica rusa no conflito sirio. A 
actitude de Moscova, claramente decantado 
do lado de Bashar al-Assad, involucrouse de 
cheo e sen miramentos na guerra civil, conse- 
guindo que os países occidentais sumaranse 
a ela a certa distancia ante O agrandamen- 
to dos perigos asociados tralas experiencias 
vividas noutros entornos semellantes. Agora, 
al-Assad é o mal menor. Putin, ademais, lo- 
grou consolidar posicións no escenario ucraí- 
no e a pesar das sancións, a súa insubmisión 
ante os ditados occidentais confírelle unha 
autonomía crecente nun escenario global con 
tendencias claramente triangulares (EUA, 


Rusia, China) a cada paso mais visibles. 


Interrogantes en América Latina 


En América Latina, Os comicios de Ar- 
xentina e Venezuela aventuran cambios na 
rexión. As economías da zona retrocederon 
case medio punto en 2015 e apenas medra- 


rán un par de décimas no vindeiro ano, se ben 

Centroamérica podería crecer arredor dun 4 
por cento. As posibilidades dun diálogo na- 
cional entre oficialismo e oposición en Cara- 
cas semellan tan lonxe como imprescindible é 
para adiantar solucións á situación económi- 
ca do país, lastrada polo desabastecemento e 
a superinflación (170 por cento a final de ano). 
A vitoria da Mesa da Unidade Democrática 
(122 escanos) fronte ao Gran Polo Patriótico 
(55 escanos), con dous millóns de votos máis, 
sitúa o bolivarianismo nunha posición fráxil e 
con riscos engadidos de inestabilidade. Feito 
inédito en 16 anos, a hipotética recuperación 
da credibilidade de Maduro e do chavismo 
pasa pola superación dos graves erros come- 
tidos en materia económica e de comunica- 
ción que, en primeiro lugar, deberan admitir 
antes de buscar chibos expiatorios. 

Tamén Cuba seguirá acaparando gran 
parte da atención internacional. Na Habana 
espéranse novos avances cumprido un pri- 
meiro ano de normalización das relacións con 
EUA, celebrado coa restauración dos voos co- 
merciais. Tralos progresos no terreo político- 
diplomático, coa apertura das embaixadas 
respectivas e a exclusión da illa caribeña da 
listaxe de países presuntamente patrocinado- 
res do terrorismo, cabe esperar medidas in- 
centivadoras do comercio e os investimentos 
polas acreditadas vantaxes de Cuba en ter- 
mos de proximidade xeográfica, estabilidade, 
seguridade e alta cualificación da súa man 
de obra. Se ben o bloqueo non terminou e as 
diferenzas en materia de apertura política e 
dereitos humanos persisten, as contradicións 
non paralizarán o proceso iniciado. 

O xigante brasileiro, a maior economía 
de Sudamérica, atravesa un sintomático pun- 
to de inflexión. Os episodios de corrupción 


(un 67 por cento dos brasileiros atribúelle 


a este fenómeno a responsabilidade da cri- 
se económica) alimentan un clamor popular 
que sitúa contra as cordas o mandato de Dil- 
ma Rousseff e o liderado político do PT. Cabe 
sinalar, con todo, que é a primeira vez en toda 
a historia deste país que grandes empresarios 
e importantes dirixentes políticos de máximo 
nivel son obxecto de procesamento e castigo. 
A corrupción equivale a arredor dun 2,3 por 
cento do PIB, segundo varias estimacións. 
A superación desta cultura asociada ao que 
chaman a “fisionomía política” reclama un 
fortalecemento institucional que o liderado 
actual, inmerso nunha verdadeira encrucilla- 
da, ten difícil dotar de credibilidade. 

En Asia, co conflito intercoreano na 
corda frouxa primeiro e con sinais de calma 
relativa cara o final de ano, as miradas cen- 
tráronse nos grandes actores rexionais, espe- 
cialmente China e Xapón. As dificultades eco- 
nómicas do xigante asiático propiciaron mais 
de un sobresalto nas bolsas alertando da di- 
ficultade de dar cumprida conta dos obxecti- 
vos de crecemento (794). A transición cara un 
novo modelo de desenvolvemento discorre 
en medio de tensións políticas internas, enci- 
rradas cunha campaña anticorrupción dunha 
envergadura descoñecida. Pola súa banda, os 
cambios na doutrina de seguridade en Xapón 
e a intensificación das disputas polo control 
dos recursos nos mares de China oriental e 
meridional, con implicación de países próxi- 
mos pero tamén de EUA ou Australia, aven- 
turan un escenario quente onde tamén pode 
rexistrarse algún que outro sobresalto. Para 
China, o ano político comezará en Taiwan, 
onde a esperada vitoria electoral dos sobe- 
ranistas matizará e ralentizará o proceso de 
achegamento vivido desde 2008. Aínda así, 


nada volverá a ser como antes... 

ólntervir ou influenciar? 


Con EUA apuntando certa mellora da 
situación económica interna reflectida no 
anuncio da suba dos tipos de interese, Euro- 
pa segue en apuros. Dunha banda, viviu en 
2015 a súa peor crise de refuxiados desde a 
II Guerra Mundial, co éxodo de países de- 
vastados por guerras como Afganistán, Iraq, 
Libia ou Siria. Os países europeos, moitos de- 
les involucrados nesas guerras, responderon 
con diferentes medidas, incluíndo a constru- 
ción de valados para blindar as fronteiras. 
A afluencia de refuxiados —arredor dun mi- 
llón- supón tamén unha pesada carga para 
nacións de tránsito como Turquía ou Líbano, 
que reaccionaron sen o alboroto europeo. A 
UE viu ameazada a súa propia unidade ante a 
imposibilidade de achegar acordos cribles en 
materia de asilo ou distribución de refuxia- 
dos, coa zona de libre tránsito de Schengen 
ao bordo do colapso. Por outra banda, a esta 
fenda aberta súmanselle as expectativas do 
Reino Unido que reivindica un acomodamen- 
to diferente na Unión pois do contrario pode- 
ría optar pola saída. Así mesmo, nos PECO 
(países de Europa Central e Oriental) con- 
solídase unha identidade diferenciada que 
marca distancias con Bruxelas. Compartindo 
O mesmo mercado, os límites ás liberdades da 
man de plataformas e movementos cívicos de 
signo ultraconservador converxen no lado oc- 
cidental co auxe renovado das tendencias de 
signo fascista. 

A expansión do problema dos refuxiados 
leva de cheo ao cuestionamento das interven- 
cións militares occidentais. Sorprende iden- 
tificar a Francia como a potencia media máis 
intervencionista hoxe no mundo árabo-mu- 


sulman. A conseguinte desestabilización de 


rexións enteiras alimentou o xurdimento de 
organizacións terroristas que agora sacoden 
as capitais occidentais e outras áreas do seu 
interese. Os empeños por derrocar gobernos 
e instalar outros afíns aos seus ditados leva- 
ron ao caos en NON poucas ocasións. Sen un 
final á vista, EUA e Europa deben asumir a 
súa responsabilidade. A Jamahiriya que Pa- 
rís, Londres e Washington querían converter 
en democracia pasou directamente a ser un 
estado fallado e a primeira fábrica africana de 
terror.... 

A baixa global dos prezos das materias 
primas, a cronificación de numerosos confli- 
tos, a persistencia da crise global e o afrou- 
xamento do interese xeopolítico afondaron a 
condición periférica africana. A pesares das 
súas sombras, tan só China semella manter 
e ata acentuar o interese estratéxico polo 
continente, apoiando a súa industrialización 
e os investimentos en infraestruturas ou en 
formación. Cousa que nin EUA nin Europa 
fixeron nos mellores tempos pasados. As crí- 
ticas desatadas nos últimos tempos sobre o 
comportamento das empresas chinesas, pou- 
co respectuosas co ambiente, os dereitos la- 
borais ou as identidades locais, fixeron mela 
e hoxe Pequín envórcase nunha operación de 
altura na que co tempo poderemos diferen- 
ciar canto hai nela de sinceridade e canto de 
Imaxe. 

O ano que entra estará en boa medida 
marcado polos ritmos da política estadouni- 
dense. A carreira electoral vivirá compases 
decisivos con consecuencias inevitablemente 
globais. O tempo post-Obama permitirá facer 
balance dun mandato con claroscuros pero 
que no seu conxunto permitiu demostrar 
unha vez mais as fortalezas do poder estadou- 


nidense, tanto no económico como xeopo- 

lítico. Por outra banda, un liderado pouco 
probable do histriónico Donald Trump nas 
filas republicanas sería a mellor garantía dun 
trunfo demócrata da man de Hillary Clinton. 
Sexa como for, Barack Obama abandonará a 
Casa Branca cun EUA relativamente mellor 
posicionado en termos globais con respecto 
a 2000, á fronte do liderado tecnolóxico, en- 
vorcado nunha estratexia complexa de inte- 
gracións económicas (TPP, TIIP) destinadas 
a realzar unha hexemonía que igualmente no 
plano militar e político non ten aínda rival 


crible. 


décadas. Nel predicía que o poder dos semi- 
condutores duplicaríase cada ano. A súa for- 
mulación desbordou con todo o campo dos 
semicondutores para estenderse ao conxun- 
to da tecnoloxía dixital. Á súa vez, o prazo de 
doce meses foi estendido a dezaoito. Esta ca- 
pacidade de duplicar a súa capacidade en tan 
curto tempo, propio desta tecnoloxía, é coñe- 
cida como a Lei de Moore. 

Iso recorda ao exemplo emblemático do 
gran de trigo e o taboleiro de xadrez. Segun- 
do o mesmo, se colocásemos un gran nunha 
primeira cuadrícula, dous na segunda, catro 
na terceira, e vaise duplicando a cantidade de 
grans ata chegar á cuadrícula número 64, ato- 
parémonos con que a cantidade final de grans 
sobre o taboleiro deberá superar os 18 billóns 
(millón de millóns). Farían falta as colleitas 
mundiais de máis de vinte e un mil seiscen- 
tos anos para alcanzar tal cantidade de grans. 
Segundo Erik Brynjolfsson e Andrew McAffe 
nestes momentos atopámonos na segunda 
metade do taboleiro de xadrez en canto ao po- 
der da tecnoloxía dixital se refire, co cala na- 
tureza dos cambios que deberán darse nestes 
próximos anos resultarán inconmensurables 
(The Second Machine Age, New York, W.W. 
Norton 8: Company, 2014). 

En 2014, o Banco Mundial presentou un 
informe no que sinalaba que en 2030, é dicir, 
en menos de quince anos, o mundo deberá ter 
creado 600 millóns de novos empregos sim- 
plemente para facer fronte ao incremento de- 
mográfico. Pero de onde poderán xurdir estes 
empregos cando as oportunidades e os postos 
de traballo redúcense ou vense ameazados 
por todas partes? 

Como sobrevivir á avalancha que se nos 
ven enriba? De entrada habería dous pasos a 


dar. O primeiro é identificar os puntos febles 

da tecnoloxía dixital para construír sobre eles 
OS nosos núcleos duros de defensa. As áreas 
onde as máquinas non poden competir cos 
humanos son claras: a creatividade, as emo- 
cións e a mobilidade. Nelas habería por tanto 
que fortificar defensas. O segundo é estar ani- 
micamente preparados para a educación con- 


tinua e a reinvención profesional periódica. 


4.3 Multiculturalismo e acción 
humanitaria 


Francisco Rey 


Desde a súa aparición como termo dife- 
renciado a mediados da década dos oitenta 
do século XX e a súa posterior consolidación 
como concepto e xeralización do seu uso, ata 
OS NOSOS días, o multiculturalismo converteu- 
se en obxecto de numerosas polémicas e de 
discusións académicas, ideolóxicas ou políti- 
cas. Algúns se referiron ao multiculturalismo 
como unha aporía” (razoamentos nos cales 
xorden contradicións ou paradoxos irresolu- 
bles) “que revela unha comprensión incom- 
pleta das bases morais, sociais e económicas 
da democracia moderna”. A estes debates 
iniciais engadíronse virulentas publicacións 
como o ensaio de Giovanni Sartori La 
sociedad multiétnica. Pluralismo, multicul- 
turalismo y extranjeros que converteron o 
multicultural no centro de discusións que, en 
realidade, o eran sobre racismo ou inmigra- 
ción. Como sinalaba Francisco Fernández 
Buey: “son moitas as persoas que tenden a 


identificar o multiculturalismo cunha opción 


(1) DELGADO-GAL, Álvaro. “El multiculturalismo, un 
malentendido”. Unir, n? 45. Xullo 1996. http: / /www. 


nuevarevista.net/articulos/el-multiculturalismo-un- 


malentendido 


política ou político-cultural que favorece (ou 
pode favorecer) o racismo e a xenofobia, 
mentres que outras persoas tenden a iden- 
tificar a crítica ao multiculturalismo preci- 
samente co racismo e xenofobia (cando non 
co retorno do fascismo)”?'. A confusión sobre 
O termo e as súas implicacións estivo servida 
durante todo este tempo. 

En calquera caso, estes debates máis ou 
menos académicos e teóricos contribuíron 
a rescatar O interese polos estudos culturais 
e, sobre todo, a contaminar positivamente 
algúns sectores, como o da cooperación in- 
ternacional para o desenvolvemento ou o hu- 
manitario, que non foran moi sensibles á in- 
corporación de elementos culturais nas súas 
políticas e prácticas. No ámbito da acción 
humanitaria, ao que dedicaremos a reflexión 
desta breve análise, o impacto destes debates 
foi moi positivo e serviu para ampliar a es- 
treita mirada occidentalista na que se movía 


o humanitarismo desde as súas orixes. 


Orixes éticas e xurídicas do 

humanitarismo 

As bases éticas e xurídicas do humani- 
tarismo - ata antes da aparición do propio 
termo- baséanse en ideas de igualdade entre 
todos os seres humanos e, por tanto, no res- 
pecto da diversidade e da non discriminación. 
O humanitarismo proclámase universalista e 
xa desde os seus inicios ten a pretensión de 
estar á marxe dos debates relixiosos ou cul- 
turais. No entanto, é evidente que na orixe do 
Dereito Internacional, en xeral, e do Dereito 
Internacional Humanitario (DIH), en parti- 


cular, a influencia do pensamento cristián oc- 


(2) FERNÁNDEZ BUEY, Francisco. Para el debate sobre 
multiculturalismo. http: / /www.up£f.edu/materials/polie- 


tica/ ime/int12.pdf 

cidental é moi forte e baséase en concepcións 
que homoxenizan os seres humanos con en- 
foques individualistas dos dereitos, que non 
prestan ningunha atención a outras concep- 
cións colectivas dos mesmos presentes nou- 
tras culturas ou civilizacións, por exemplo. 

A arrogancia de considerar universal 
aquilo que só forma parte do pensamento 
cristián occidental é evidente en moitos dos 
textos iniciais do humanitarismo no século 
XIX e reflíctese moi ben na chamada Cláusu- 
la Martens, aprobada inicialmente no Conve- 
nio da Haia de 18909 e modificada levemente 
na versión de 1907: 

“Ata que un Código máis completo das Leis de 
guerra se publique, as Altas Partes Contratan- 
tes xulgan oportuno declarar que, nos casos 
non incluídos nas disposicións regulamentarias 
adoptadas por elas, as poboacións e os belixe- 
rantes quedan baixo a protección e o imperio 
dos principios da lei das nacións, tal e como 
resultan dos usos establecidos entre nacións 
civilizadas, das leis da humanidade e os ditados 
da conciencia pública”) 

Esas referencias a nacións civilizadas, ou 
ditados de conciencia pública, en épocas en 
que coa xustificación da “misión civilizadora” 
moitos países occidentais aínda seguían em- 
barcados en invasións coloniais nada respec- 
tuosas cos dereitos das persoas e culturas dos 
países colonizados, amosan esa prepotencia 
pretendidamente universalista de certo pen- 
samento humanitario. Sobre todo do que os 
Estados plasman en normas internacionais. 

Outro exemplo significativo desta in- 
coherencia foi a elección da cruz vermella 


sobre fondo branco como o emblema de pro- 


(3) Convenio sobre leyes y costumbres de la guerra terres- 
tre (La Haya IV), 18 de outubro de 1907. 


tección humanitaria, xa desde o Primeiro 
Convenio de Xenebra de 1864. Pese a que 
tratou de presentarse como unha homenaxe 
á figura de Henry Dunant, fundador do Co- 
mité Internacional da Cruz Vermella e impul- 
sor do DIH, e á súa bandeira suíza natal (cruz 
branca sobre fondo vermello), quéirase ou 
non, a cruz ten un significado relixioso cris- 
tián e, por tanto, tras múltiples presións de 
moitos países e de utilización de feito doutros 
símbolos, en 1929 aceptouse a media lúa ver- 
mella como emblema adicional nunha Confe- 
rencia diplomática. 

O DIH contido nos Convenios de Xene- 
bra e os protocolos adicionais contén unhas 
vagas referencias a aspectos culturais e de 
respecto a diversas culturas e prácticas reli- 
xlosas nos apartados de protección dos deti- 
dos, das poboacións dos países en conflito ou 
dos territorios ocupados”, cuxa análise supe- 
ra O obxectivo desta reflexión. 

O recoñecemento de que o DIH conven- 
cional limita, ata desde a perspectiva xurídi- 
ca, outras concepcións humanitarias, fixo que 
o propio Comité Internacional da Cruz Ver- 
mella (CICR) emprendese un valioso esforzo 
de recompilar as normas consuetudinarias 
que se consolidaron noutros contextos cultu- 


rais e relixiosos ao longo da historia”. 


Aspectos culturais e acción 
humanitaria na práctica 


Desde unha perspectiva máis práctica 


(4) BOTHE, Michael: “Multiculturalism and the Develop- 
ment of International Humanitarian Law”. En Multicul- 
turalism and International Law.Essays in Honour of 
Edward McWhinney. Brill-Nihoff Ed. 2009. 


(5) Podeconsultarse o compendio en https: / /www.icrc.org/ 
es/guerra-y-derecho/tratados-de-dih-y-el-dih-consuetu- 


dinario/derecho-consuetudinario 

e aplicada, o “Código de conduta relativo ao 
SOCOITO en casos de desastre para o Move- 
mento Internacional da Cruz Vermella e da 
Media Lúa Vermella e as Organizacións Non 
Gobernamentais”“ aprobado en 1994 e que 
é, de feito, a referencia básica en materia de 
compromisos mínimos en materia de valo- 
res e principios humanitarios por parte das 
institucións asinantes, contén no seu punto 
quinto unha referencia á cultura que sempre 
sorprendeu pola súa brevidade: 

“5. Respectaremos a cultura e os costumes locais. 
Empeñarémonos en respectar a cultura, as 
estruturas e os costumes das comunidades e os 
países onde executemos actividades”. 

A axuda humanitaria foi, en moitas oca- 
sións, impositiva e pouco respectuosa das 
culturas locais, pero unha formulación tan 
parca segue deixando demasiada marxe de 
interpretación e así foi tamén logo da aproba- 
ción do Código. Precisamente por iso, O ini- 
cio dos debates sobre multiculturalismo e os 
cambios nos movementos migratorios na era 
da globalización, chamaron a atención dos 
actores humanitarios sobre a necesidade de 
incluír novas miradas aos aspectos culturais 
e sobre a conveniencia de sofisticar algo máis 
as simplistas visións asistenciais de certo hu- 
manitarismo. O crecemento da acción huma- 
nitaria en contextos culturais moi diversos e, 
especialmente, en contextos islámicos, acele- 
rou estes debates. Hai que dicir tamén que os 
propios colectivos “beneficiarios” da axuda 
humanitaria en moitos contextos culturais 
contribuíron coas súas presións e propostas a 
ir incorporando enfoques máis incluíntes da 


diversidade cultural. 


(6) Podeconsultarse o Código completo en https://www. 
icrc.org/spa/resources/documents/misc/64zpm8.htm 


Quizais un dos ámbitos nos que esta 
nova visión de aspectos culturais plasmouse 
con máis forza foi o das prácticas de traballo 
con pobos orixinarios e comunidades indíxe- 
nas no que nalgúns países deuse en chamar 
o enfoque diferencial e étnico no traballo 
humanitario. Este enfoque trata de superar 
unha das críticas á acción humanitaria que a 
presenta como unha sorte de “neocolonialis- 
mo sofisticado” ao servizo de obxectivos nada 
humanitarios. Nun recente traballo empren- 
dido desde o noso instituto, o IECAH, Laura 
Langa suscítao do seguinte modo”: 

“As comunidades indíxenas asumen, ás 
veces con resignación, queixa, decepción ou 
optimismo, as experiencias que sobre elas se 
ensaian e poucas veces se debaten ou com- 
parten. Por iso, o reclamo reside en deixar de 
ser funcionais ao “poder” e cómplices da re- 
produción da desigualdade e discriminación. 
Quizais por iso, a acción humanitaria debe 
asumir enfoques máis vinculados aos derei- 
tos, porque a maquinaria da acción humani- 
taria é un dos engrenaxes que co seu traballo 
pode debilitar, asegurar ou acompañar aos 
pobos indíxenas no uso do dereito á saúde, a 
uns alimentos adecuados..., apoiando os seus 
procesos de autodeterminación sen perder de 
vista as normas internacionais sobre dereitos 
humanos que advirten da responsabilidade 
moral e legal de garantir estes dereitos”. 

Nesta evolución da acción humanitaria é 
destacable a aprobación en 2015 da chama- 
da Norma Humanitaria Esencial (CHS, polas 
siglas en inglés de Common Humanitarian 
Standard) tras un longo proceso de discusión 


entre numerosos actores e iniciativas huma- 


(7) LANGA, Laura. “Pueblos indígenas y acción humanita- 
ria en América latina y el Caribe”. IECAH. Pendente de 
publicación. 

nitarias que conteñen nove compromisos e 
criterios de calidade que sitúan ás comunida- 
des e persoas afectadas, e por suposto ás súas 
culturas, no centro de toda acción humani- 
taria merecedora dese nome. Así, recóllense 
aspectos como”: 

1. As comunidades e as persoas afecta- 
das por crises humanitarias reciben 
unha axuda adecuada en relación 
coas súas necesidades (...) 

2. As comunidades e persoas afectadas 
por crises humanitarias non se ven 
prexudicadas e están máis prepara- 
das, son máis resilentes e están me- 
nos expostas ao risco como resultado 
da acción humanitaria. 

3. As comunidades e persoas afectadas 
por crises humanitarias coñecen OS 
seus dereitos, teñen acceso á infor- 
mación e participan en todas as de- 
cisións que lles afectan. 

A. As comunidades e persoas afectadas 
por crises humanitarias teñen acceso 
a mecanismos seguros e áxiles para 
xestionar as queixas. 

Evidentemente, aínda queda moito 

por facer pero o mundo humanitario parece 
comprender a enorme diversidade cultural 
do mundo no que vivimos, a necesidade de 
adecuarse ás diversas prácticas culturais, e de 
abordar, polo tanto, os dereitos das comuni- 
dades e persoas coas que se traballa de modo 
máis complexo. Traballar por recuperar a 
dignidade e satisfacer as necesidades e derei- 
tos das persoas e comunidades afectadas por 


desastres ou conflitos é algo universal, pero o 


(8) Citamos só algúns dos compromisos. Poden ver- 


se todos eles en http: //www.lecah.org/web/index. 


php?option-zcom contentáview-articlesgid-2710:v 
ersion-final-de-la-norma-humanitaria-esencial-en- 


inglesfrcatid-15:articuloséItemidzo 


modo de facelo pode diferir. 

A celebración do primeiro Cume Huma- 
nitario Mundial en Istambul no mes de maio 
de 2016, no Que se abordará este tema, susci- 
ta unha oportunidade excelente para profun- 
dar nunha dimensión que o humanitarismo 


non resolveu ao longo da súa historia. 


4.4 Procesos de integración 
económica mundial en 2015 


Jaume Giné 


En 2015, a desaceleración económica 
mundial afectou principalmente a algunhas 
economías emerxentes que exerceran nos 
últimos anos como motores do comercio 
mundial. Sumáronse varios factores interco- 
nectados: a brusca caída dos prezos das ma- 
terias primas, unha forte desaceleración das 
exportacións, uns maiores déficits orzamen- 
tarios, unha fuga dos capitais estranxeiros, a 
caída da cotización das súas divisas que frea- 
ron os investimentos, o endebedamento das 
grandes empresas dos emerxentes tamén en 
dólares, etc. E, ademais, deberán afrontar os 
efectos da subida dos tipos de interese adop- 
tada en decembro pola Reserva Federal de 
EUA (FED). 

A recesión económica penalizou moi- 
to a Brasil, Rusia e outros países expor- 
tadores de materias primas que sofren 
a desaceleración da demanda chinesa. 
A Organización Mundial de Comercio (OMC) 
intentou lograr, pola vía das negociacións 
multilaterais, unha nova redución das barrei- 
ras arancelarias e non arancelarias que obs- 
trúen os intercambios comerciais. A última 
rolda Doha colapsou tras 14 anos de infrutuo- 


sas negociacións entre os países desenvolvi- 

dos e os emerxentes e en vías de desenvolve- 
mento. Non foi posible alcanzar un consenso 
entre os 161 Estados membros da OMC. A era 
dos acordos multilaterais terminou entre ten- 
sións xeoestratéxicas e económicas. E acele- 
ráronse como vía alternativa as negociacións 
de máis acordos de libre comercio de alcance 
rexional ou bilateral. 

O centro de gravidade económico mun- 
dial vaise asentando en torno ao Pacífico e o 
Índico en detrimento do Atlántico. Un proce- 
so centrado nos grandes mercados de China, 
India, Indonesia e outros países emerxentes 
da rexión. Tamén os países da fachada occi- 
dental do continente americano viran cara ao 
“Pacific Rim”. China, o motor económico da 
rexión, xa ten vixentes varios acordos de libre 
comercio (FTA) destacando os concluídos coa 
ASEAN, Corea do Sur, Taiwán, Australia e 
Chile. E Corea do Sur concluíu en 2015 outros 
tres con China, Australia e Nova Zelandia. 
Unha dinámica internacional na que entra- 
ron en xogo outros dous importantes acordos 
de libre comercio, un centrado no Pacífico (o 
TPP) e outro no Atlántico (o TTIP). Dúas pro- 
postas das dúas grandes potencias que pre- 
tenden liderar política e economicamente o 
“Pacífic Rim”. 

Pero cabe engadir que igualmente avan- 
zan outros procesos de integración: en Asia 
Central, o 1? de xaneiro de 2015 entrou en vi- 
gor a Unión Económica Euroasiática (UEE) 
liderara pola Rusia de Vladimir Putin; no 
sueste asiático, onde o 1” de xaneiro de 2016 
iniciou a súa singradura a Comunidade Eco- 
nómica de ASEAN (AFEC); en América Latina 
onde contrasta co impulso da Alianza do Pa- 
cíÍfico coa profunda crise de MERCOSUR; e 
en África onde se avanzou cara a futura crea- 


ción dunha vasta área comercial que agrupa- 

